wickkiey/tamil-wikipedia-markdown huggingface dataset:
# இரும்பு(II) சயனைடு



**இரும்பு(II) சயனைடு** (*Iron(II) cyanide*) Fe(CN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் பச்சை நிறத்தில் திண்ம நிலையில் இது காணப்படுகிறது.  

## தயாரிப்பு
அமோனியம் பெர்ரோசய்னைடை 320 பாகை செல்சியசு வெப்பநிலைக்கு சூடுபடுத்தினால் இச்சேர்மம் கரைந்து இரும்பு(II) சயனைடு உருவாகிறது.  

3 (NH<sub>4</sub>)<sub>4</sub>Fe(CN)<sub>6</sub> → Fe<sub>2</sub>Fe(CN)<sub>6</sub> + 12 NH<sub>4</sub>CN  

## வினைகள்
இரும்பு(II) சயனைடு பொட்டாசியம் ஐதராக்சைடு கரைப்பானுடன் வினைபுரிந்து இரும்பு(II) ஐதராக்சைடு மற்றும் பொட்டாசியம் பெர்ரோசயனைடு ஆகியவற்றை உருவாக்குகிறது..  

Fe<sub>2</sub>Fe(CN)<sub>6</sub> + 4 KOH → 2 Fe(OH)<sub>2</sub> + K<sub>4</sub>Fe(CN)<sub>6</sub>
# டெட்ராமெத்திலெத்திலீன்


## வினைகள்
குறைந்த இணைதிறன் கொண்ட உலோகங்களுடன் டெட்ராமெத்திலெத்திலீன் வினைபுரிந்து உலோக-ஆல்க்கீன் அணைவுச் சேர்மங்களை உருவாக்குகிறது. டெட்ராமெத்திலெத்திலீன் இருபோரேனுடன் வினைபுரிந்து தெக்சைல்போரேன் எனப்படும் மோனோ ஆல்கைல்போரேனைக் கொடுக்கிறது.  

டெட்ராமெத்திலெத்திலீனை எலக்ட்ரான் இழப்பு வினைக்கு உட்படுத்தினால் பினாக்கால் தோன்றுகிறது.  

பென்ப்ரோபத்ரின் என்ற களைக்கொல்லி தயாரிப்பில் டெட்ராமெத்திலெத்திலீன் ஒரு முன்னோடிச் சேர்மமாகப் பயன்படுகிறது.
# வடக்கு கண்


**வடக்கு கண்** (*North Eye*) என்பது இந்தியாவின் தேசிய தலைநகர் வலயத்தில் உள்ள நொய்டாவில் கட்டப்பட்டு வரும் வானளாவிய குடியிருப்பு கட்டிடமாகும். வட இந்தியாவின் மிக உயரமான குடியிருப்பு கட்டிடமாக இது இருக்கும் என்று எதிர்பார்க்கப்படுகிறது. கோபுரம் கட்டி முடிக்கப்பட்டதும் 66 மாடிகளைக் கொண்டிருக்கும். ஏப்ரல் 2018 நிலவரப்படி, 46வது மாடி கூரை வேலை முடிந்தது. குழி அடித்தளம், சனவரி 2013 இல் முடிக்கப்பட்டது. 2021ஆம் ஆண்டு முதல் பயன்பாட்டிற்கு வந்தது.
# பினகோல்



**பினகோல்** (*Pinacol*) என்பது C<sub>6</sub>H<sub>14</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மப் பொருளாக பினகோல் காணப்படுகிறது. விசினல் எனப்படும் அண்டை கார்பன் அணுக்களில் ஐதராக்சில் குழுக்களைக் கொண்டிருக்கும் ஒரு டையால் என்றும் பினகோல் கருதப்படுகிறது.  

## தயாரிப்பு
அசிட்டோனிலிருந்து பினகோல் இணைப்பு கரிம வினையின் மூலம் பினகோல் தயாரிக்கப்படுகிறது.:  

## வினைகள்
ஒரு விசினல்-டையாலாக பினகோல் மறுசீரமைப்பு வினை மூலம் இதை பினாகோலோனுக்கு மறுசீரமைக்க முடியும். எடுத்துக்காட்டாக கந்தக அமிலத்துடன் சேர்த்து சூடாக்குவதன் மூலம் இச்சீரமைப்பு வினை நிகழ்கிறது.:  

போரேன் மற்றும் போரான் முக்குளோரைடுடன் சேர்த்து பினகோலைப் பயன்படுத்தலாம். பினகோல்போரேன், பிசு(பினகோலேட்டோ)இருபோரேன் உள்ளிட்ட செயற்கை இடைநிலை வேதிப்பொருள்களை தயாரிக்க பினகோல் பயனாகிறது.
# வினைலீன் குழு

**வினைலீன் குழு** (*Vinylene group*) என்பது -CH=CH- என்ற வேதி வாய்ப்பாட்டால் விவரிக்கப்படும் ஒரு வேதி வினைக்குழுவாகும். எத்தினைலீன் அல்லது 1,2-எத்தேண்டையில் என்ற பெயர்களாலும் இந்த ஈரிணைதிற வினைக்குழு அறியப்படுகிறது. அதாவது, இரண்டு கார்பன்கள் ஒவ்வொன்றும் மற்றொன்றுடன் இரட்டைப் பிணைப்பால் இணைக்கப்பட்டிருக்கும். ஐதரசன் அணுவுடன் ஒற்றைப் பிணைப்புடனும் மற்ற மூலக்கூறுகள் மற்றொரு ஒற்றைப் பிணைப்பாலும் இணைக்கப்பட்டிருக்கும்.  

ஒவ்வொரு கார்பனிலிருந்தும் ஒரு ஐதரசன் அகற்றப்பட்ட எத்தினின் (எத்திலீன், H2C=CH2) மூலக்கூறாக இந்தக் குழுவைக் காணலாம்; அல்லது ஒரு வினைல் குழு −CH=CH2 முனைய கார்பனில் இருந்து ஓர் ஐதரசன் அகற்றப்பட்ட மூலக்கூறு என்றும் பார்க்கலாம். இதை வினைலிடின் குழுவுடன் (=C=CH2 அல்லது >C=CH2) ஒப்பிட்டு குழப்பப்படக்கூடாது.  

ஐதரசனைத் தவிர (அதாவது R−CH=CH−R') இரண்டு வேறுபட்ட அணுக்களுடன் இணைக்கப்பட்ட வினைலீன் அலகு சிசு-டிரான்சு மாற்றியத்தின் மூலமாகும்.  

பாலியசிட்டைலீன் மற்றும் பாலியீன்களில் வினைலீன் குழு மீண்டும் மீண்டும் வரும் ஓர் அலகு ஆகும்.  

## இதையும் காண்க
- வினைல் குழு - ஒற்றை இணைதிறன் குழு, −CH=CH<sub>2</sub>
- வினைலிடின் குழு- ஈரிணைதிறன் குழு, CH2=C< என்ற கட்டமைப்பும் C<sub>2</sub>H<sub>2</sub> என்ற மூலக்கூற்று வாய்ப்பாடும் கொண்டது.
# அம்பாங் ஜெயா



**அம்பாங்** அல்லது **அம்பாங் ஜெயா** (ஆங்கிலம்: *Ampang* அல்லது *Ampang Jaya*; மலாய்: *Ampang Jaya*) என்பது மலேசியா, சிலாங்கூர் மாநிலம், உலு லங்காட் மாவட்டம் (*Hulu Langat District*); கோம்பாக் மாவட்டம் (*Gombak District*) ஆகிய மாவட்டங்களில் அமைந்துள்ள ஒரு மாநகர்ப்பகுதி ஆகும்.  

பொதுவாக, அம்பாங் எனும் பெயர் மலேசியா முழுமைக்கும் நன்கு அறியப்பட்டச் சொல் ஆகும். அண்மைய காலத்தில் அம்பாங் எனும் சொல் அம்பாங் ஜெயா என மாற்றம் செய்யப்பட்டு உள்ளது.  

அம்பாங் மாநகர்ப்பகுதி கோலாலம்பூர் கூட்டரசு பிரதேசத்தின் (*Kuala Lumpur Federal Territory*) கிழக்கு எல்லைக்கு சற்று வெளியே உள்ளது. அம்பாங் ஜெயா நகராட்சி மன்றத்தால் (*Ampang Jaya Municipal Council*) நிர்வகிக்கப்படுகிறது. இந்த நகர்ப்பகுதி சிலாங்கூர் மாநிலத்தில் அமைந்து இருந்தாலும்; கோலாலம்பூருக்கு மிக மிக அருகில் இருப்பதால்; இன்றும் கோலாலம்பூரின் ஒரு பகுதியாகவே கருதப்படுகிறது.  

## வரலாறு

வரலாற்றின் படி, 1857-ஆம் ஆண்டில், லும்பூர் ஆறு மற்றும் கிள்ளான் ஆறு சங்கமத்தில் அம்பாங் நகரம் நிறுவப்பட்டது. லும்பூர் ஆறு இப்போது கோம்பாக் ஆறு என்று அழைக்கப்படுகிறது. அத்துடன் அம்பாங் உருவான இடத்தில் இப்போது கோலாலம்பூர் ஜமேக் பள்ளிவாசல் (*Kuala Lumpur Jamek Mosque*) உள்ளது.  

ஈயச் சுரங்கங்களில் வேலை செய்வதற்காகச் சீனர்கள் வருவதற்கு முன்னர், கோலாலம்பூர் நகரம் சில கடைகள் மற்றும் சில வீடுகளைக் கொண்ட ஒரு சிறிய குக்கிராமமாக இருந்தது. அம்பாங்கை கோலாலம்பூருடன் இணைக்க ஒரு சாலை அமைக்கப்பட்டது. அந்தச் சாலைதான் இன்றைய அம்பாங் சாலையாகும் (''Jalan Ampang').  

### ராஜா அப்துல்லா

1857-ஆம் ஆண்டில், அப்போதைய கிள்ளான் சுல்தானின் பிரதிநிதியான ராஜா அப்துல்லா, அம்பாங்கில் ஈயச் சுரங்கங்களைத் திறப்பதற்காக நெகிரி செம்பிலான் லுக்குட் பகுதியில் இருந்து 87 சீன சுரங்கத் தொழிலாளர்களை அனுப்பினர். இதன் பின்னர்தான் கோலாலம்பூர் வளர்ச்சி அடையத் தொடங்கியது.  

கிள்ளான் பள்ளத்தாக்கின் தொடக்கக் காலத்தில், ஈயச் சுரங்கங்கள் திறக்கப்பட்ட முக்கியமான இடங்களில் அம்பாங் ஒன்றாகும். "அம்பாங்" என்ற பெயர் மலாய் சொல்லான எம்பாங்கான் (அல்லது அம்பாங்கன்) எனும் சொல்லில் இருந்து பெறப்பட்டது. எம்பாங்கான் (*Empangan*) என்றால் அணை என்று பொருள்படும்.  

## கோலாலம்பூர் கூட்டரசு பிரதேசம்

மலாயா காலனித்துவ ஆட்சிக் காலத்தின் போதும்; மற்றும் பிப்ரவரி 1974-க்கு இடைப்பட்ட காலத்தின் போதும்; அம்பாங் மாவட்டம் சிலாங்கூர் மாநிலத்தின் கோலாலம்பூர் மாவட்டத்தில் ஒரு பகுதியாக இருந்தது.  

1 பிப்ரவரி 1974-இல் கோலாலம்பூர் கூட்டரசு பிரதேசம் உருவாக்கப்பட்டதைத் தொடர்ந்து, அம்பாங் மாவட்டம் இரண்டாகப் பிரிக்கப்பட்டது; மேற்குப் பகுதி, கூட்டரசு பிரதேசத்திற்குள் அமைந்து, அம்பாங் ஈலிர் (*Ampang Hilir*) ஆனது. கிழக்குப் பகுதி, உலு லங்காட் மாவட்டத்தின் (*Hulu Langat Kajang District*) ஒரு பகுதியாக சிலாங்கூருக்குள் இணைந்தது.  

### மலாயா அவசரகாலம்

1950-களில் மலாயா அவசரகால உச்சக்கட்டத்தின் போது, பிரித்தானியர்கள் அம்பாங் புதிய கிராமத்தை நிறுவினர். இது கிள்ளான் பள்ளத்தாக்கில் மிகப்பெரிய சீன குடியிருப்புகளில் ஒன்றாக மாறியது.  

1 ஜூலை 1992-இல், கோம்பாக் மாவட்ட ஊராட்சி மன்றம்; மற்றும் உலு லங்காட் மாவட்ட ஊராட்சி மன்றம்; ஆகிய இரு மன்றங்களும் தத்தம் உலு கிள்ளான் மற்றும் அம்பாங் மாவட்டங்களை விட்டுக் கொடுத்தன. அதன் விளைவாக அம்பாங் ஜெயா நகராட்சி உருவாகியது.  

## காட்சியகம்
# முப்புரோப்பைலீன்



**முப்புரோப்பைலீன்** (*Tripropylene*) என்பது C<sub>9</sub>H<sub>18</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக நோனீன் சேர்மத்தின் கட்டமைப்பு மாற்றியங்களின் கலவையாகவே இது விற்கப்படுகிறது. புரோப்பிலீனின் சில்படிமமாதல் வினையின் மூலம் இச்சேர்மம் உருவாகிறது.  
:C<sub>3</sub>H<sub>6</sub> → C<sub>9</sub>H<sub>18</sub>  

இந்தச் செயல்பாட்டில், இரண்டு இரட்டைப் பிணைப்புகள் இழக்கப்பட்டு, படத்தில் காட்டப்பட்டுள்ள மாற்றியத்தால் விளக்கப்பட்டுள்ளபடி ஓர் இரட்டைப் பிணைப்பு தக்கவைக்கப்படுகிறது. பாலிபாசுபாரிக்கு அமிலம் போன்ற அமிலங்களால் இவ்வினை வினையூக்கப்படுகிறது. பல்வேறு வினையூக்கிகள் இதற்காக ஆராயப்பட்டுள்ளன. வினையானது ஒரு கார்பன் நேர்மின் அயனி ((CH<sub>3</sub>)<sub>2</sub>CH<sup>+</sup>) உருவாவதன் மூலம் தொடர்கிறது. இவ்வயனி மற்றொரு புரோப்பிலீன் அலகு மீது தாக்குதல் நடத்துகிறது. ஒரு புதிய கார்பன் நேர்மின் அயனி உருவாக்குகிறது.  

மற்ற ஆல்க்கீன்களைப் போலவே, புரோப்பிலீன் முப்படியும் ஆல்கைலேற்ரும் முகவராகப் பயன்படுத்தப்படுகிறது. அரோமாட்டிக்கு அடி மூலக்கூறுகளின் ஆல்கைலேற்றம் மூலம் பல வளர்ச்சியூக்கிகளும் உயவுப் பொருட்களும் தயாரிக்கப்படுகின்றன.
# தாம்பாரா ஏரி


**தம்பாரா ஏரி** (*Tampara Lake*) என்பது நன்னீர் ஏரியாகும். இது இந்தியாவின் ஒடிசாவில் உள்ள கஞ்சாம் மாவட்டத்தின் மாவட்டத் தலைமையகமான சத்ராபூருக்கு அருகில் உருசிகுல்யா ஆற்றின் வலது கரையில் அமைந்துள்ளது. இது பெர்காம்பூர் நகரத்திலிருந்து 23 கி.மீ. தொலைவில் அமைந்துள்ளது. இந்த நன்னீர் ஏரி உருசிகுல்யா ஆறுடன் இணைக்கப்பட்டுள்ளது. ஆற்றிலிருந்து வரும் வெள்ள நீர் இதன் பல்லுயிர் பெருக்கத்தை வளப்படுத்துகிறது. இதனால் இந்த ஈரநிலம் 60 வகையான பறவைகள் மற்றும் 46 மீன் சிற்றினங்களை ஆதரிக்கிறது. மழைக்காலத்தில் வெள்ளத்தைக் கட்டுப்படுத்துவதில் இந்த ஏரி முக்கியப் பங்கு வகிக்கிறது. சதுப்புநிலம் உள்ளூர் மக்களின் வாழ்வாதாரத்திற்கான முக்கிய ஆதாரமாக உள்ளது. மேலும் விவசாயம் மற்றும் வீட்டு உபயோகத்திற்கும் அத்துடன் உள்ளூர் பொருட்களைக் கொண்டு செல்வதற்கான பாதையை வழங்குவதற்கும் தண்ணீர் பயன்படுகிறது. சத்ரபூர் நகரமும் இந்த ஏரி நீரைக் குடிநீருக்காகக் பயன்படுத்துகிறது. தற்போது இந்த ஏரியானது இந்தியத் தரைப்படையின் நீர் நடவடிக்கைகள் பயிற்சி மையமான நீர் விளையாட்டுகளுக்குப் பயன்படுத்தப்படுகிறது. சுற்றுலாவுக்காகத் தளத்தில் படகு சவாரி மற்றும் பொழுதுபோக்கு வசதிகள் உள்ளன. 2021ஆம் ஆண்டு முதல் இந்த ஏரி பாதுகாக்கப்பட்ட ராம்சர் தளமாக அறிவிக்கப்பட்டுள்ளது.
# முருத்-ஜாஞ்சிரா



**முருத் ஜஞ்சிரா** (Murud-Janjira - मुरुद जानजीरा) என்பது இந்தியாவின் மகாராட்டிரா மாநிலத்தின் ராய்கட் மாவட்டத்தை ஒட்டிய கடற்கரையிலிருந்து அரை கிலோ மீட்டர் தொலைவில் அரபிக் கடலில் உள்ள சிறு தீவில் 22 ஏக்கர் பரப்பளவில் அமைந்த கடற்கோட்டை ஆகும். முட்டை வடிவ பாறை மீது கட்டப்பட்ட முருத்-ஜாஞ்சிரா கோட்டை, முருத் துறைமுக நகரத்திற்கு தெற்கே 5.3 கிலோ மீட்டர் தொலைவில் உள்ளது. இக்கோட்டை மீது 36 பீரங்கிகள் வைக்கப்படும் காவல் கோபுரங்கள் உள்ளது. அதில் 3 பீரங்கிகள் மிகவும் எடையும், அதிக சுடுதிறனும் கொண்டது. தற்போது சிதிலமடைந்த இக்கோட்டையில் சிறு பள்ளிவாசல், இராணுவக் குடியிருப்புகள், இரண்டு நன்னீர் குளங்கள் உள்ளது. ஜாஞ்சிரா இராச்சியத்தை 1948 வரை ஆண்ட சித்தியர்கள் ஆளுகைக்குள் 1676 முதல் இக்கோட்டை இருந்தது.  

15ம் நூற்றாண்டில் கட்டப்பட்ட இந்த பழமையான கடல் கோட்டை பல வரலாற்று நிகழ்வுகளுக்கு சாட்சியாக உள்ளது. இக்கோட்டை தன் வலிமைக்கு பிரபலமானது. இடாய்ச்சுக்காரர்கள், மராத்தியர்கள் மற்றும் ஆங்கிலேயர்களின் தாக்குதல்களை எதிர்த்த வரலாற்றைக் கொண்ட இந்தக் கோட்டை, பலரால் கையளிக்கப்பட்டு இன்று பிரபலமான சுற்றுலாத் தலமாக உள்ளது.  
## வரலாறு

எடை கொண்ட பெரிய பீரங்கி]]  

இந்த கோட்டை முதன்முதலில் 15ஆம் நூற்றாண்டில் தற்போதைய மகாராட்டிரா மாநிலத்தின் ராய்கட் மாவட்டதை ஒட்டி அரை கிலோ மீட்டர் தொலைவில் அரபிக் கடலில் உள்ள தீவில் கட்டப்பட்டது. இந்தக் கோட்டை முதலில் கோலி மீனவர்களால் கட்டப்பட்டது. குஜராத் சுல்தானகத்தின் அப்போதைய ஆட்சியாளரின் கீழிருந்த இக்கோட்டை கைப்பற்ற, முகலாயப் பேரரசின் ஒரு இராணுவப் பிரிவான ஆப்பிரிக்க-அரபு வம்சாவளியைச் சேர்ந்த சித்தியர்கள் அனுப்பப்பட்டனர். 1676 ஆண்டு முதல் ஜாஞ்சிரா இராச்சியத்தின் ஆட்சியாளர்களாக திகழ்ந்த சித்தியர்கள் கோட்டையைக் கைப்பற்றி மரம் மற்றும் கற்களால் புதுப்பித்தனர். 22 ஏக்கர் பரப்பளவில் கட்டப்பட்ட இந்தக் கோட்டை எந்த விதமான இராணுவத் தாக்குதல்களையும் எதிர்க்கும் வகையில் இருந்தது. சித்தியர்களின் சிறப்பான கட்டுமானமே கோட்டையின் வலிமைக்குக் காரணம். போர்த்துகீசியர்கள் மற்றும் மராத்தியர்கள் உள்ளிட்டோர் இக்கோட்டையைக் கைப்பற்றுவதற்கான அனைத்து முயற்சிகளிலும் சித்தியர்கள் தப்பிப்பிழைத்தனர். சிவாஜியின் தலைமையில், மராட்டியப் பேரரசு ஆட்சிக்கு வந்தபோது, இந்தக் கோட்டை, சிவாஜிக்கு பெரும் அச்சுறுத்தலாக இருந்தது. ஆனால் ஏழு முறை தாக்கப்பட்ட போதிலும், இந்த கோட்டை சிவாஜியிடம் சரணடையவில்லை. கடைசியில் சிவாஜி அந்த முயற்சியைக் கைவிட்டார். சிவாஜிக்குப் பிறகு அவரது மகன் சம்பாஜியும் கோட்டையைக் கைப்பற்றும் முயற்சியில் தோல்வியடைந்தார். இறுதியாக, 19 ஏப்ரல் 1736 அன்று மராட்டிய தளபதி சிம்னாஜி அப்பாவின் தலைமையில் மராட்டிய பேஷ்வா பாஜி ராவின் படைகள் ரிவாஸ் போரில் சித்தியர்களை தோற்கடித்து இக்கோட்டையைக் கைப்பற்றினர். பின்னர் 1818ல் மூன்றாம் ஆங்கிலேய-மராட்டியப் போரில் ஆங்கிலேயர்கள் இரண்டாம் பாஜி ராவை தோற்கடிக்கும் வரை இக்கோட்டை மராட்டியர்களின் ஆதிக்கத்தில் இருந்தது.  

## இன்று
இன்று இந்த கோட்டை முக்கிய சுற்றுலா ஈர்ப்புத் தலமாக உள்ளது. கோட்டையின் உள்ளே நன்னீர் வழங்கும் இரண்டு குளங்கள் உள்ளது. கடலின் நடுவில் உள்ள இத்தீவுக் கோட்டையில் இந்த நன்னீர் ஆதாரம் இயற்கையின் அதிசயம்.  
## இதனையும் காண்க
- சித்தியர்கள்
- ஜஞ்சிரா இராச்சியம்
- ஜாப்ராபாத் இராச்சியம்
# சந்தி பறவைகள் சரணாலயம்

**சந்தி பறவைகள் சரணாலயம்** (*Sandi Bird Sanctuary*) இந்தியாவின் உத்தரப்பிரதேசத்தின் ஹர்தோய் மாவட்டத்தில் உள்ள ஒரு பறவைகள் சரணாலயம் ஆகும்.  

இந்த சரணாலயம் உத்தரப்பிரதேசத்தின் ஹர்தோய் மாவட்டத்தில் உள்ள சாண்டியில் ஹர்தோய் - சாண்டி சாலையில் 19 கிலோ மீட்டர் தொலைவில் அமைந்துள்ளது. சந்தி பறவைகள் சரணாலயம் ஹர்தோய் மாவட்டத்தின் சந்தி காவல் நிலையத்திற்கு அருகில் உள்ள நவாப்கஞ்சிலிருந்து பிரதான சாலையில் 1 கி.மீ. தொலைவில் அமைந்துள்ளது.  

சந்தி பறவைகள் சரணாலயம் 1990ஆம் ஆண்டில் உள்ளூர் பறவைகள் மற்றும் வலசை வரும் பறவைகளுக்காக இயற்கையான வாழ்விடங்கள் மற்றும் நீர்வாழ் தாவரங்களைப் பாதுகாப்பதற்காக உருவாக்கப்பட்டது. இது செப்டம்பர் 2019 முதல் பாதுகாக்கப்பட்ட ராம்சார் தளமாக நியமிக்கப்பட்டுள்ளது. சந்தி பறவைகள் சரணாலயம் "தஹார் ஜீல்" (ஜீல் = ஏரி) என்றும் இதன் பண்டைய பெயரால் அறியப்படுகிறது. ஏரியின் பரப்பளவு 309 ஹெக்டேர் (3.09&nbsp;கி.மீ.²) ஆகும். கருண் கங்கா என்று அழைக்கப்பட்ட **கர்ரா ஆறு** சரணாலயத்திற்கு அருகில் செல்கிறது.  

புலம்பெயர்ந்த பறவைகள் சந்தி பறவைகள் சரணாலயத்தை அடைவதற்கு முன்பு ஆற்றின் கரையில் ஓய்வெடுக்கின்றன. நவம்பர் மாதத்தில் குளிர்காலத்தின் தொடக்கத்தில் புலம்பெயர்ந்த பறவைகள் சரணாலயத்திற்கு வரத் தொடங்கும். சந்தி சுற்றுலாத் தலமாக உள்ளது. பறவை ஆர்வலர்களுக்குக் குறிப்பாகச் சிறந்த இடமாக உள்ளது. இந்த சரணாலயத்திற்கு வருகை தரச் சிறந்த நேரம் திசம்பர் முதல் பிப்ரவரி வரை ஆகும். இதன் அருகிலுள்ள தொடருந்து நிலையம் ஹர்தோய் ஆகும். இது 19 கி.மீ. தொலைவில் உள்ளது.  

கடந்த காலத்தில், அரிதான சைபீரியக் *குரூசு லுகோக்ஜெரானசு* இங்கு காணப்படுகிறது.
# தேராதுன் கால்வாய்கள்

**தேராதுன் கால்வாய்கள்** (*Dehradun canals*) என்பது இந்தியாவின் உத்தராகண்டத்தில் உள்ள தேராதூனில் ஒரு காலத்தில் பரவியிருந்த கால்வாய்களின் பாரம்பரிய வலையமைப்பைக் குறிக்கிறது. ஆரம்பக்காலத்தில் ராஜ்பூர் கால்வாயுடன், 17ஆம் நூற்றாண்டின் முற்பகுதியிலிருந்தது. 2000ஆம் ஆண்டில் நகரம் மாநில தலைநகராக மாறிய பிறகு, விரைவான மற்றும் திட்டமிடப்படாத சாலை விரிவாக்கத் திட்டங்களால் பெரும்பாலான வரலாற்றுச் சிறப்பு வாய்ந்த கால்வாய்களை மூடுவதற்கும் சில சந்தர்ப்பங்களில் சிதைக்கவும் வழிவகுத்தன. கடைசியாக மீதமுள்ள கால்வாய்களில் ஒன்று 2007-ல் மூடப்பட்டது.  

கால்வாய்களின் சுற்றுச்சூழல் நன்மைகள் குறித்து பொதுமக்கள் எதிர்ப்புகள் மற்றும் சுற்றுச்சூழல் ஆர்வலர்களின் ஆலோசனைகள் இருந்தபோதிலும், இவை எப்போதும் அதிகரித்து வரும் போக்குவரத்திற்கு இடமளிக்க மூடப்பட்டன. பல சுற்றுச்சூழல் குழுக்கள் வரலாற்று வலையமைப்பின் மறுமலர்ச்சிக்காகப் பிரச்சாரம் செய்தன. இதன் அழகியல் மதிப்பு மற்றும் நகரத்தின் நகர்ப்புற சூழல் மற்றும் நுண்காலநிலையில் நேர்மறையான விளைவுகளை மேற்கோள் காட்டின. தற்போது, உத்தராகண்டு அரசு கால்வாய் வலையமைப்பை புதுப்பிக்கவோ அல்லது மீட்டெடுக்கவோ எந்த திட்டத்தையும் அறிவிக்கவில்லை.  

## வரலாறு
17ஆம் நூற்றாண்டின் முற்பகுதியில் முதல் கால்வாயான ராஜ்பூர் கால்வாயின் கட்டுமானம் கார்வாலின் ராணி கர்ணாவதியால் செயல்படுத்தப்பட்டது.1850களில் பொறியாளர் ப்ரோபி காட்லி ஐந்து கால்வாய்களை விரிவுபடுத்தியபோது, கால்வாய் வளர்ச்சியின் அடுத்த கட்டம் பிரித்தானிய ஆட்சிக் காலத்தில் நடைபெற்றது.  

## முக்கியத்துவம்
இந்த கால்வாய்கள் நகரின் இயற்கையான வடிகால் ஓட்டத்தை உறுதி செய்கின்றன. இது தண்ணீர் தேங்குவதைத் தடுக்கிறது. இது இன்று நகரத்தில் வழக்கமாகக் காணப்படுகிறது. தேராதுனில் பாசுமதி அரிசி வயல்களுக்கு நீர்ப்பாசனம் செய்ய இந்த கால்வாய்கள் பயன்படுகின்றன. நகரின் குறுக்கே தண்ணீர் ஓடுவதால், குளிர்ச்சியான நுண்சூழல் காணப்படுகிறது. இடிக்கப்பட்ட அல்லது மூடப்பட்ட கால்வாய்களில் காலாபதர், பிஜாப்பூர், ராஜ்பூர் மற்றும் ஜகான் கால்வாய்கள் அடங்கும். கலங்கா கால்வாய், நகரின் புறநகரில் இருப்பதால், தப்பித்துள்ளது. பிஜப்பூர் கால்வாயின் சில பகுதிகள் இன்னும் காணப்படுகின்றன.
# கரிம செலீனோசயனேட்டுகள்



**கரிம செலீனோசயனேட்டுகள்** (*Organic selenocyanates*) என்பவை RSeCN என்ற பொதுவான மூலக்கூற்று வாய்ப்பாட்டால் விவரிக்கப்படும் கரிம செலீனியம் சேர்மங்களாகும். பொதுவாக இவை நிறமற்றவைகளாகும். காற்றில் நிலைத்திருக்கும் திடப்பொருள்களாக இவை உள்ளன. விரும்பத்தகாத நாற்றம் கொண்ட நீர்மங்களாகவும் இவை காணப்படுகின்றன. கட்டமைப்பு, தயாரிப்பு மற்றும் வினைத்திறன் ஆகியவற்றின் அடிப்படையில், செலீனோசயனேட்டுகளும் தயோசயனேட்டுகளும் ஒரே மாதிரியாக செயல்படுகின்றன.  

## தயாரிப்பு
ஆல்க்கைல் செலீனோசயனேட்டுகள் பொதுவாக பொட்டாசியம் செலீனோசயனேட்டை ஆல்ககால் அல்லது அசிட்டோன் கரைசலில் ஆல்கைல் ஆலைடுகளுடன் சேர்த்து சூடுபடுத்துவதன் மூலம் தயாரிக்கப்படுகின்றன. அரைல் செலீனோசயனேட்டுகள் பொதுவாக பொட்டாசியம் செலீனோசயனேட்டை அரைல் ஈரசோனியம் உப்புகளுடன் சேர்த்து சூடுபடுத்துவதன் மூலமும் தயாரிக்கப்படுகின்றன.  

## வினைகள்
கரிம செலீனோசயனேட்டுகள் ஒடுக்கவினையின் மூலம் செலீனால்களாக குறைக்கப்படுகின்றன. இவை எளிதாக இருசெலீனைடுகளாக ஆக்சிசனேற்றமடைகின்றன:  
:RSeCN + 2e<sup>−</sup> → RSe<sup>−</sup> + CN<sup>−</sup>  
:RSe<sup>−</sup> + H<sup>+</sup> → RSeH  
:2 RSeH + 0.5O<sub>2</sub> → RSeSeR + H<sub>2</sub>O  
செலீனோசயனேட்டுகளை ஆக்சிசனேற்றம் செய்தால் செலீனிக் அமிலம் கிடைக்கும்.
# தபகேசுவர் கோவில்

<templatestyles src="Module:Coordinates/styles.css"></templatestyles>  

**தபகேசுவர் கோயில்** (*Tapkeshwar Temple*) என்பது **தபகேசுவர் மகாதேவ் கோயில்** என்றும் அழைக்கப்படுகிறது. இது தேராதூனில் சிவனுக்காக அர்ப்பணிக்கப்பட்ட கோயிலாகும். இக்கோயில் தன்சு ஆற்றின் கரையில் உள்ளது. இது ஒரு இயற்கை குகையின் மேல் கட்டப்பட்டுள்ளது. இது கோயிலின் முக்கிய சிவலிங்கத்தைக் கொண்டுள்ளது.  

## வரலாறு
தபகேசுவர் கோயில் 6,000 ஆண்டுகள் பழமையானது என்று கூறப்படுகிறது. இது குகையில் ஒரு இயற்கையான சிவலிங்கத்தைக் கொண்டுள்ளது. இது உள்ளூர் மக்களின் மரியாதைக்குரிய இடமாக மாறியது.  

இந்து இதிகாசமான மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாரால் இது ஒரு வசிப்பிடமாகப் பயன்படுத்தப்பட்டது என்றும் நம்பப்படுகிறது. இவர் பெயராலேயே இந்த குகை துரோண குகை என்று அழைக்கப்படுகிறது. துரோணாச்சாரியாரின் மனைவி கல்யாணி தனக்குப் பிறந்த மகன் அசுவத்தாமாவுக்குத் தாய்ப்பால் கொடுக்க முடியவில்லை. கோவில் குழுவினர் பக்தர்களுக்கு இலவச உணவு ஏற்பாடு செய்து வருகின்றனர்.
# கருந்தலைக் கிளி


**கருந்தலைக் கிளி** ( *Slaty-headed parakeet* ) என்பது உயரம் சார்ந்த இடங்களுக்கு வலசை போகும் சிட்டாசிட் குடும்பத்தைச் சேர்ந்த கிளிகள் ஆகும். இவற்றின் வாழிட எல்லை பாக்கித்தானில் இருந்து, நேபாளம் மற்றும் பூட்டான் வழியாக இந்தியாவில் மேற்கு இமயமலை வரை மற்றும் வடகிழக்கு இந்திய மாநிலமான அருணாச்சல பிரதேசத்தில் கிழக்கு இமயமலை வரை நீண்டுள்ளது. இவை குளிர்காலத்தில், தோராயமாக அக்டோபர் கடைசி வாரத்தில் பள்ளத்தாக்குகளுக்கு இறங்குகின்றன.  

## விளக்கம்
இப்பறவையில் இரு பாலினத்தவையின் உடலின் பெரும்பகுதியானது பச்சை (நீல நிறத்துடன்) இறகுகளைக் கொண்டுள்ளது. இவற்றின் தலை முழுவதும் சாம்பல் நிறமாக (சிலேட் கறுப்பு நிறம்) இருக்கும். தலையும் கழுத்தும் சந்திக்கும் பகுதி வெளிர் நீல நிறத்தில் இருக்கும். ஆண் பறவைகளின் உள் இறக்கை போர்வை இறகுகளில் கருமையான அரக்கு நிற திட்டுகள் காணப்படும். பெண் பறவைகளுக்கு இந்த அரக்கு நிற திட்டுகள் இருக்காது. ஆண் பறவைகளுக்கு நீண்ட நடு வால் இறகுகள் உள்ளன. அவை பெண் பறவைகளுக்கு குறைவாக இருக்கும். வால் அடிப்பகுதி பச்சை நிறமாகவும், ஆழமான நீல நிறமாகவும், பிரகாசமான மஞ்சள் நிற முனையுடனும் இருக்கும். இந்தக் கிளியின் மேல் அலகு பிரகாசமான சிவப்பு-ஆரஞ்சு நிறத்திலும் கீழ் அலகானது வெளிர் மஞ்சள் நிறத்தில் இருக்கும். இதன் விழிப்படலம் வெளிர் மஞ்சள் நிறத்தில் இருக்கும்.  

## பரவலும் எண்ணிக்கையும்
கருந்தலைக் கிளி இமயமலை மற்றும் அதைச் சுற்றியுள்ள பகுதிகள் முழுவதும் பரந்த அளவில் உள்ளது. இந்தப் பறவை மேற்கு பூட்டான், நேபாளத்தின் பெரும்பகுதி மற்றும் இந்திய மாநிலங்களான சிக்கிம், உத்தராகண்டம், இமாச்சலப் பிரதேசம், (தெற்கு) ஜம்மு மற்றும் காஷ்மீர் ஆகிய இடங்களில் காணப்படுகிறது. இது இஸ்லாமாபாத்தின் வடக்கே ஒரு சிறிய பகுதியிலும், பாக்கிதானில் உள்ள நடுவண் நிர்வாகத்தில் பழங்குடிப் பகுதிகளின் தெற்குப் பகுதிகளிலும் காணப்படுகிறது. ஆப்கானித்தானில் உள்ள காபுல், லோகார், நங்கர்கார் மற்றும் பாக்டியா மாகாணங்களில் உள்ள மலைப்பகுதிகளின் சிறிய திட்டுக்களிலும் இந்த பறவையை காணலாம்.  

## சூழலியலும் நடத்தையும்
இந்த பறவை இனம் பொதுவாக 460-2400 மீட்டர் உயரத்தில் அதன் இயற்கையான வாழ்விடமான மலைப்பகுதி/மலைச்சரிவு காடுகள், பள்ளத்தாக்கு வனப்பகுதிகளில் காணப்படுகிறது. இவை சிறிய கூட்டமாக அல்லது குடும்ப குழுக்களாக சேர்ந்து பழங்கள், கொட்டைகள், விதைகள், தேன், வித்துக்கள் போன்ற உணவுகளைத் தேடுகின்றன. பல பெரிய கூட்டங்களாக பொதுவாக ஈரமான பருவத்தின் முடிவில் காணப்படுகின்றன. அவை குளிர்காலத்தில் பள்ளத்தாக்குகளுக்கு இறங்குகின்றன. இவை போதுவாக பச்சைக்கிளி, செந்தலைக் கிளி, பூந்தலைக்கிளி போன்ற பிற கிளி இனங்களுடன் கலந்து காணப்படும். பெண் பறவைகள் பொதுவாக 28.5 x 22 மிமீ அளவுள்ள 4-5 முட்டைகளை இடும். குஞ்சு பொரிப்பதற்காக தோராயமாக 23-24 நாட்கள் அடைகாக்கும். ஆப்கானித்தாதான் பகுதியில், இந்தப் பறவைகள் பெரும்பாலும் செதில் வயிற்று மரங்கொத்தியின் பழைய பொந்துகளில் கூடு கட்டும். மேலும் இந்த இனங்கள் வேட்டையாடிகளிடமிருந்து பாதுகாத்துக் கொள்ள ஒன்றுக்கொன்று நெருக்கமாக கூடு கட்டக்கூடும். கருந்தலைக் கிளி பொதுவாக மார்ச்-மே மாதங்களில் இனப்பெருக்கம் செய்யும். இதன் பொதுவான ஆயுட்காலம் 15-17 ஆண்டுகள்.
# எமிலியோ கோர்தோவா



**எமிலியோ கோர்தோவா** (Emilio Córdova) பெரு நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவருக்கு கிராண்ட்மாசுட்டர் பட்டம் வழங்கப்பட்டது.  

கோர்தோவா 2004, 2006, 2010, 2014, 2016, 2018 மற்றும் 2022 ஆம் ஆண்டுகள் உட்பட பல சதுரங்க ஒலிம்பியாடு போட்டிகளில் பெரு நாட்டைப் பிரதிநிதித்துவப்படுத்தியுள்ளார். 2023 ஆம் ஆண்டு பக்கூ நகரில் நடைபெற்ற சதுரங்க உலகக் கோப்பை போட்டியிலும் இவர் கலந்து கொண்டார்.  

கோர்தோவா 2017 ஆம் ஆண்டில் நடைபெற்ற சதுரங்க உலகக் கோப்பை போட்டிக்கு தகுதி பெற்றார். அங்கு முதல் சுற்றில் இரிச்சர்டு ராப்போர்டு இவரை தோற்கடித்தார்.  

ஆகஸ்ட் 2021 ஆம் ஆண்டு ஆகத்து மாதத்தில் வட கரோலினாவின் சார்லோட்டில் நடைபெற்ற சார்லோட்டு சதுரங்க மையத்தின் 2020 ஆம் ஆண்டின் கோடைகால கிராண்டுமாசுட்டர் தகுதிக்கான அழைப்புப் போட்டியில் கோர்தோவா 6.0/9 என்ற புள்ளி கணக்கை ஈட்டி ஒரு தோல்வியுமின்றி இரண்டாவது இடத்தைப் பெற்றார்.  

நவம்பர் 2022 ஆம் ஆண்டு நவம்பர் மாதத்தில் கோர்தோவா 2022 அமெரிக்க மாசுட்டர்கள் போட்டியில் 7/9 புள்ளிகள் ஈட்டி முதலாவது இடத்தைப் பிடித்தார்.
# விளாச்சேரி



**விளாச்சேரி** என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 192 மீட்டர் உயரத்தில், என்ற புவியியல் ஆள்கூறுகள் கொண்டு விளாச்சேரி பகுதி அமையப் பெற்றுள்ளது. மதுரை, திருப்பரங்குன்றம், ஹார்விப்பட்டி, நிலையூர், சம்பக்குளம், பசுமலை, திருநகர், தனக்கன்குளம் மற்றும் தோப்பூர் ஆகியவை விளாச்சேரி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

இந்திய மக்கள் தொகை கணக்கெடுப்பு, 2011 அடிப்படையில், விளாச்சேரி பகுதியின் மக்கள்தொகை 5,616 ஆகும்.  

விளாச்சேரியில் மண்பாண்ட கைவினைஞர்கள் ஏராளமானோர் வசிக்கின்றனர். இவர்கள் உருவாக்கும் பொம்மைகள், மண்பாண்டங்கள் வருடம் முழுவதும் விற்பனையாகின்றன. மேலும், சுவாமி சிலைகள் (குறிப்பாக, விநாயகர் சிலைகள், கிருஷ்ணர் சிலைகள், இயேசு கிறிஸ்து சிலைகள்) போன்றவை முறையே விநாயகர் சதுர்த்தி, கிருஷ்ண ஜெயந்தி, கிறிஸ்துமஸ் போன்ற பண்டிகை நாட்களையொட்டி அதிகளவில், பல பகுதிகளிலிருந்து வியாபாரிகளால் வாங்கிச் செல்லப்படுகின்றன.  

சிருங்கேரி ஸ்ரீஅபிநவ வித்யாதீர்த்த சுவாமிகளின் நல்லாசியுடன், மதுரை ஐயப்பா சேவா சங்கத்தினரால், ஐயப்பன் கோயில் ஒன்று விளாச்சேரியில் உருவாக்கப்பட்டுள்ளது. இங்கு பட்டாபிராமர் கோயில் ஒன்றும் நிறுவப்பட்டுள்ளது.  

விளாச்சேரி பகுதியானது, திருப்பரங்குன்றம் (சட்டமன்றத் தொகுதி) சார்ந்தது. மேலும் இப்பகுதி விருதுநகர் மக்களவைத் தொகுதி வரம்புக்குட்பட்டதாகும்.
# கௌரிபிதனூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | என். சி. நாகய்யா ரெட்டி | இந்திய தேசிய காங்கிரஸ் |  |
| 1957 | கே. ஹெச். வெங்கட ரெட்டி | சுயேச்சை |  |
| 1962 | ஆர். என். லட்சுமிபதி |  |  |
| 1967 |  |  |  |
| 1972 | வி. கிருஷ்ணா ராவ் | இந்திய தேசிய காங்கிரஸ் |  |
| 1978 | பி. என். கே. பாப்பய்யா | இந்திரா காங்கிரஸ் |  |
| 1983 | ஆர். என். லட்சுமிபதி | ஜனதா கட்சி |  |
| 1985 | சந்திரசேகரா |  |  |
| 1989 | எஸ். வி. அஸ்வத்தநாராயண ரெட்டி | இந்திய தேசிய காங்கிரஸ் |  |
| 1994 | என். ஜோதி ரெட்டி | ஜனதா தளம் |  |
| 1999 | என். ஹெச். சிவசங்கர ரெட்டி | சுயேச்சை |  |
| 2004 | இந்திய தேசிய காங்கிரஸ் |  |  |
| 2008 |  |  |  |
| 2013 |  |  |  |
| 2018 |  |  |  |
| 2023 | கே. ஹெச். புட்டசுவாமி கௌடா (கே. ஹெச். பி.) | சுயேச்சை | } |
# ஓபெர் இலகாவ்



ஓபெர் இலகாவ்(Ofer Lahav) ) இலண்டன் பல்கலைக்கழக கல்லூரியில் வானியல் பெரென் இருக்கை (UCL) பேராசிரியரும் பன்னாட்டுக்கணித, இயற்பியல் அறிவியல் புலத்தின்(MAPS) துணைப் புலமுதல்வரும் (மற்றும் தரவு அறிவியல் முனைவர் பயிற்சி (STFC) மையத்தின் இணை இயக்குநரும் ஆவார். இவரது ஆராய்ச்சி, குறிப்பாக இருண்ட பொருள், இருண்ட ஆற்றல் சார்ந்த நோக்கீட்டு அண்டவியல் ஆகும். அவரது பணி பேரளவு தரவுகளுக்கான எந்திரக் கற்றலையும் உள்ளடக்கியதாகும்.  

இவர் UCL வானியற்பியல் தலைவராகவும் (2004-2011), UCL இன் கணிதம் மற்றும் இயற்பியல் அறிவியல் புலத் துணைப் புலமுதல்வராகவும் (ஆராய்ச்சி) (2011-2015) அரசு வானியல் கழகத்தின் துணைத் தலைவராகவும் (2010-2012). டார்க் எனர்ஜி சர்வேயின் (DES) நிறுவனர்களில் ஒருவராகவும் இருந்தார். மேலும் அவர் பன்னாட்டு DES அறிவியல் குழுவில் தொடக்கத்திலிருந்து 2016 வரை இணைத் தலைவராக இருந்தார். இவர் DES:UK , DESI :UK கூட்டமைப்பு , DES அறிவுரை வாரியம் ஆகியவற்றுக்கும் தலைமை தாங்குகிறார். அவர் முன்பு STFC அறிவியல் வாரியத்தின் (2016-2019) உறுப்பினராகவும் பணியாற்றினார். 2012 முதல் 2018 வரை, இவர் ஐரோப்பிய ஆராய்ச்சி மன்ற (ERC) " இருண்ட ஆற்றல் சோதிப்புச் சட்டகம்" உயர்நல்கைத் திட்டத்தை " (TESTDE திட்டம்) வழிநடத்தினார்.  

## கல்வி
இவர் டெல்-அவிவ் பல்கலைக்கழகத்தில் இயற்பியலில் 1980 இல் இளம் அறிவியல் பட்டம் பெற்றார். இவர் பென்-குரியன் பல்கலைக்கழகத்தில் 1985 இல் மூதறிவியல் பட்டத்தை இயற்பியலில் பெற்றார். இவர் முனைவர் பட்டத்தை வானியலில் கேம்பிரிட்ஜ் பல்கலைக்கழக<nowiki/>த்தில் 1988 இல் பெற்றார். அங்கு அவர் பின்னர் 1990 முதல் 2003 வரை வானியல் நிறுவன ஊழியர்களின் உறுப்பினராக இருந்தார். கேம்பிரிட்ஜ்.செயின்ட் கேதரின் கல்லூரியில் ஆய்வுறுப்பினராக இருந்தார்,  

## ஆராய்ச்சி
இவரது ஆராய்ச்சி இருண்ட பொருள், இருண்ட ஆற்றல் சார்ந்த அண்டவியல் ஆய்வுகளில் கவனம் செலுத்துகிறது.  
இணை மதிப்பாய்வு செய்யப்பட்ட அறிவியல் இதழ்களில் 400 க்கும் மேற்பட்ட ஆராய்ச்சி கட்டுரைகளை இவர் இணைந்து எழுதியுள்ளார் , இவற்றில் 10 அழைக்கப்பட்ட மதிப்பாய்வு கட்டுரைகளும் புத்தக இயல்களும் அடங்கும். இவர் ஒரு தாம்சன் ஐஎஸ்ஐயால் மேற்கோள் காட்டப்பட்ட எழுத்தாளர் ஆவார். இவரது எச் - சுட்டி எண்ணிக்கை 83 ஆகும். இவரது கடந்தகால முனைவர் பட்ட மாணவர்களில் கிறிசு இலின்டாட்டும் அடங்குவார்.
# சிக்கபள்ளாப்புரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | எஸ். முனிராஜூ | இந்திய தேசிய காங்கிரஸ் |
| ஏ. முனியப்பா | சுயேச்சை |  |
| 1967 | கே. எம். புட்டசுவாமி | இந்திய தேசிய காங்கிரஸ் |
| 1972 | சி. வி. வெங்கடராயப்பா |  |
| 1978 | ரேணுகா ராஜேந்திரன் | இந்திரா காங்கிரஸ் |
| 1983 | ஏ. முனியப்பா | சுயேச்சை |
| 1985 | கே. எம். முனியப்பா | ஜனதா கட்சி |
| 1989 | ரேணுகா ராஜேந்திரன் | இந்திய தேசிய காங்கிரஸ் |
| 1994 | எம். சிவானந்தா | சுயேச்சை |
| 1999 | கே. வி. அனசுயம்மா நடராஜன் | இந்திய தேசிய காங்கிரஸ் |
| 2004 | எஸ். எம். முனியப்பா |  |
| 2008 | கே. பி. பச்சேகௌடா | மதச்சார்பற்ற ஜனதா தளம் |
| 2013 | கே. சுதாகர் | இந்திய தேசிய காங்கிரஸ் |
| 2018 |  |  |
| 2019**குறிப்பு** |  |  |
# பூந்தலைக்கிளி


**பூந்தலை கிளி** ( *Blossom-headed parakeet* ) என்பது சிட்டாகுலிடே குடும்பத்தைச் சேர்ந்த ஒரு கிளி ஆகும்.  

## வகைபிரித்தல்
இந்த இனம் இரண்டு கிளையினங்களாக பிரிக்கப்பட்டுள்ளது:  

- *ஹிமாலயாப்சிட்டா ரோசாட்டா ஜூனே* பிஸ்வாஸ், 1951 (தெற்கு மியான்மர் மற்றும் தாய்லாந்து முதல் லாவோஸ், கம்போடியா மற்றும் வியட்நாம் வரை)
- *ஹிமாலயாப்சிட்டா ரோசாட்டா ரோசாட்டா* பிஸ்வாஸ், 1951 (வட இந்தியா முதல் பூட்டான், வங்கதேசம் மற்றும் வட மியான்மர்)

## பரவலும் வாழ்விடமும்

இந்த இனம் கிழக்கு வங்காளதேசம், பூட்டான், வடகிழக்கு இந்தியா, நேபாளம், கிழக்கு நோக்கி தென்கிழக்காசியா ( கம்போடியா, லாவோஸ், மியான்மர், தாய்லாந்து, வியட்நாம் ), சீனாவில் வசித்து இனப்பெருக்கம் செய்பவை. பூந்தலைக்கிளி தாழ்நிலங்கள், அடிவார திறந்தவெளி காடுகள், வன விளிம்புகளில் வாழ்கிறது.  

## விளக்கம்

பூந்தலைக்கிளி ஒரு வெளிர் பச்சை நிற கிளி ஆகும். இது 18 செமீ (7.1 அங்) நீளமுள்ள வாலுடன் சேர்த்து 30 செமீ (12 அங்) 18 நீளம் கொண்டது. ஆண் பறவையின் தலை இளஞ்சிவப்பு நிறத்தில் இருக்கும். தலை உச்சி, பிடரி, தாடை வெளிர் நீலமாக இருக்கும். ஒரு குறுகிய கருப்பு கழுத்துப் பட்டையும், ஒரு கருப்பு கன்னப் பட்டையும் இருக்கும். தோள்பட்டையில் ஒரு சிவப்புத் திட்டு இருக்கும். பிட்டம், வால் போன்றவை நீல-பச்சையாக இருக்கும். வால் முனை மஞ்சள் நிறமாக இருக்கும். மேல் அலகு மஞ்சள் நிறத்திலும், கீழ் அலகு கருமையாகவும் இருக்கும். பெண் பறவைவைக்கு வெளிர் சாம்பல் நிற தலை இருக்கும். கருப்பு கழுத்துப் பட்டை, வெவ்வேறு தலை நிறம் மற்றும் வாலில் உள்ள மஞ்சள் முனை இந்த இனத்தை இதை ஒத்த செந்தலைக் கிளியிலிருந்து ( *எச். சயனோசெபலா* ) வேறுபடுத்துகிறது.  

## உயிரியல்
பூந்தலைக்கிளிகள் மரங்களில் உள்ள பொந்துகளில் கூடு கட்டி, 4-5 வெள்ளை முட்டைகளை இடுகின்றன. இதன் உணவில் பழங்கள், பூக்கள் முதன்மை இடம் கொண்டுள்ளன. இது கூடிவாழ்கின்ற மற்றும் முகுந்த ஒலி எழுப்பும் இனமாகும்.  

## நூல் பட்டியல்
- Grimmett, Inskipp y Inskipp, Birds of India ISBN 0-691-04910-6
- Josep del Hoyo, Andrew Elliott, Jordi Sargatal (Hrsg.): Handbook of the Birds of the World. Volume 4: Sandgrouse to Cuckoos. Lynx Edicions, Barcelona, 1997. ISBN 8487334229
- Joseph Michael Forshaw: Parrots of the World - An Identification Guide. Princeton University Press, Princeton 2006, ISBN 978-0-691-09251-5.
# யோக நகரி ரிசிகேசு தொடருந்து நிலையம்



**யோக நகரி ரிசிகேசு தொடருந்து நிலையம்** (*Yog Nagari Rishikesh railway station*) என்பது இந்தியாவின் உத்தராகண்டம் மாநிலத்தில் உள்ள ரிசிகேசு நகருக்குச் சேவை செய்யும் தொடருந்து நிலையமாகும். இது இந்திய இரயில்வேயின் வடக்கு இரயில்வே மண்டலத்தில் அமைந்துள்ளது. இதன் நிலையக் குறியீடு ஒய். என். ஆர். கே. (YNRK) ஆகும்.  

## வரலாறு
ரிசிகேசு-கர்ணபிரயாக் பாதை என்பது ரிசிகேசில் உள்ள யோக நகரி ரிசிகேசு தொடருந்து நிலையத்திலிருந்து கர்ணபிரயாகை வரை அமைக்கப்பட்ட புதிய தொடருந்து பாதையாகும். இந்தத் தொடருந்து பாதையானது நான்கு புனிதத் தலங்களை சோட்டா சார் தாமுடன் இணைக்க இந்திய இரயில்வே முன்மொழியப்பட்ட பாதை இதுவாகும்.  

## அமைவிடம்
இந்தியாவின் உத்தராகண்டம் மாநிலத்தில் உள்ள தேராதூன் மாவட்டத்தில் உள்ள ரிசிகேசில் இந்த தொடருந்து நிலையம் அமைந்துள்ளது.  

## அடையாளம்
யோக நகரி ரிசிகேசு தொடருந்து நிலைய மொழியாக ஆங்கிலம், இந்தி மற்றும் சமசுகிருதம் உள்ளது.  

## தொடர்வண்டி
இந்திய ரயில்வே சில தொடருந்துகளை இந்நிலையத்திற்கு நீட்டித்துள்ளது.  

- கலிங்க உட்கல் விழா சிறப்பு
- யோகா விரைவுவண்டி
- யோக நகரி ரிசிகேசி-பிரயாக்ராஜ் சங்கம் விரைவுவண்டி
- யோக நகரி ரிசிகேசு-ஜம்மு தாவி விரைவுவண்டி
- உதய்பூர் சிட்டி-யோக நகரி ரிசிகேசு விரைவுவண்டி
- டூன் விரைவுவண்டி

## மேலும் பார்க்கவும்

- ரிஷிகேஷ் ரயில் நிலையம்
- ரிஷிகேஷ்-கர்ணபிரயாக் கோடு
# நீல பிடரி கிளி



**நீல பிடரி கிளி** (***சிடினசு சையனுரசு***) என்பது மியான்மர், தீபகற்ப தாய்லாந்து, மலேசியா, போர்னியோ, சுமத்ரா மற்றும் அருகிலுள்ள தீவுகளின் தெற்கு முனையில் காணப்படும் கிளி சிற்றினம் ஆகும்.  

## விளக்கம்
நீல பிடரி கிளி ஒரு சிறிய வகை கிளி (18 செ.மீ.) ஆகும். முதன்மையாக இது பச்சை நிறத்தில் பிரகாசமான சிவப்பு நிற கீழ்விரிகை உறைகளுடன், சிவப்பு நிற தோள்பட்டை மற்றும் இறக்கை உறைகளில் மஞ்சள் நிற ஓரங்களுடன் காணப்படும். பாலின வேறுபாடுகள் இச்சிற்றினத்தில் காணப்படும். பெண் கிளி சாம்பல்-பழுப்பு நிற தலையினைக் கொண்டுள்ளது. ஆணு கிளியின் தலையில் கருப்பு மேலங்கி, சிவப்பு மேல் தாடை மற்றும் நீல நிற தலை மற்றும் பிடரியினைக் கொண்டுள்ளது.  

## வகைப்பாட்டியல்
நீல பிடரி கிளி முன்னர் *சிடினசு* பேரினத்தின் ஒரே ஒரு சிற்றினமாகக் கருதப்பட்டது. ஆனால் பன்னாட்டுப் பறவை வாழ்க்கை *அபோட்டியை* துணையினத்தை சிமியூலு கிளி எனத் தனி சிற்றினமாக அங்கீகரித்தது. பன்னாட்டு பறவையிலாளர்கள் சங்கம் பின்னர் இதைப் பின்பற்றி, இதை ஒரு தனித்துவமான இனமாக ஆதரித்தது.  

### துணையினங்கள்
இரண்டு துணையினங்கள் உள்ளன:  

- *சி. சி. சைனுரசு* பர்மா, தாய்லாந்து, மலேசியா, சிங்கப்பூர், போர்னியோ, சுமத்ரா.
- *சி. சி. பொன்டியசு* : சிபெருத் தெற்கே மொண்தாவி தீவுகள். பரிந்துரைக்கப்பட்ட துணையினங்களை விட பெரியது.

## வாழிடமும் உணவும்
நீல பிடரி கிளி பொதுவாக 700 மீட்டருக்கு கீழ் உள்ள தாழ் நில காடு, திறந்த காடு, பழத்தோட்டங்கள் மற்றும் தோட்டங்கள், சதுப்புநிலங்கள், அடர்ந்த புதர்கள் மற்றும் தென்னந்தோப்புகளில் காணப்படுகிறது. இவை 20 பறவைகள் வரை கொண்ட மந்தைகளாக வாழ்கின்றன. இவை விதை, பழம் மற்றும் பூக்களை சாப்பிடுகின்றன.
# சிடினசு



**சிடினசு** (*Psittinus*) என்பது சிட்டாகுலிடே குடும்பத்தில் உள்ள ஒரு கிளி பேரினமாகும். இது நீல பிடரி கிளி (*சிடினசு சையனுரசு*) என்ற ஒற்றை சிற்றினத்தை உள்ளடக்கியதாக முன்பு கருதப்பட்டது. ஆனால் சைமெலுயி கிளி *(சி. அபோதி*) 2021-ல் பன்னாட்டு பறவையிலாளர்கள் சங்கத்தினால் ஒரு தனித்துவமான சிற்றினமாகப் பிரிக்கப்பட்டது. 2019ஆம் ஆண்டில் மேற்கொள்ளப்பட்ட மரபணு பகுப்பாய்வு, *சிடகுலா* பேரினம் பலதொகுதி பிறப்பு பேரினமாகக் கண்டறியப்பட்டது. இது *சிடினசு* என்பதை ஒரு தனித்துவமான பேரினமாகப் பராமரிக்க, *பிசிட்டாகுலா* பிரிக்கப்பட வேண்டும் என்பதை இந்த ஆய்வு குறிக்கிறது.
# மாதோகர் கோட்டை, அரியானா



**மாதோகர் கோட்டை** (*Madhogarh Fort*) என்பது இந்தியாவின் அரியானா மாநிலத்தின் மகேந்திரகர் மாவட்டத்திலுள்ள மாதோகர் கிராமத்திற்கு அருகில், ஆரவல்லி மலைத்தொடரிலுள்ள மாதோகர் மலையின் உச்சியில் அமைந்துள்ள ஒரு கோட்டையாகும். மகேந்திரகரிலிருந்து இது தொலைவில் அமைந்துள்ளது மகேந்திரகரில் இருந்து, சத்னாலி சௌக் வழியாக அல்லது மகேந்திரகர்- சத்னாலி- லோகாரு சாலை வழியாக அடையலாம்.  

மாதோகர் கிராமத்தில், சுற்றுலாப் பயணிகளுக்கு ஆர்வமுள்ள பல பழைய அவேலிகள் உள்ளன. இது செகாவதி அவேலிகளின் பாணியில் உள்ளூர் இந்து கட்டிடக்கலையில் கட்டப்பட்டுள்ளது.  

## வரலாறு
18 ஆம் நூற்றாண்டின் முதல் பாதியில், பல்வந்த் சிங் என்பவர் தனது கட்டுப்பாட்டின் கீழ் இப்பகுதியை வைத்திருந்தபோது, முதலாம் மாதோ சிங் என்பவரால் இது நிறுவப்பட்டது. கோட்டைக்கு "மாதோகர்" என பெயரிடப்பட்டது; "மாதோகர்" என்றால் "மாதோவின் கோட்டை" என்று பொருள். 1755 ஆம் ஆண்டில், சுதந்திர முகலாயத் தலைவரான இஸ்மாயில் பேக்கைத் தாக்கியபோது, இந்தூர் மகாராஜா கந்தே ராவ் ஓல்கரின் கீழ் இந்த பகுதி இராஜபுத்திரர்களிடமிருந்து மராட்டியப் பேரரசுக்குச் சென்றது.  

## சுற்றுலா அம்சம்
சுற்றுலா செல்பவர்களுக்கு இது மிகவும் முக்கிய இடமாகும். மழை மற்றும் குளிர்காலத்தில் இங்கு செல்வது நல்லது. பனிமூட்டத்தின் போது உள்ளூர் மக்களால் "சிறிய முசோரி" என்றும் அழைக்கப்படுகிறது. புஜூர்க் மக்களிடமிருந்து பெறப்பட்ட தகவல்களின்படி, இந்த கோட்டை கி.பி 16-17 இல் கட்டப்பட்டது எனவும், சுவாய் மாதோ சிங் என்பவர் செய்ப்பூருக்கும் தில்லிக்கும் இடையில் ஓய்வெடுக்க இக்கோட்டையைக் கட்டினார் எனவும் அறியப்படுகிறது. மேலும் அவரது பெயரில் கிராமத்திற்கு மாதோகத் என்றும் பெயரிடப்பட்டது. அந்த காலத்தில் தில்லிக்கும் செய்ப்பூருக்கும் இடையில் மாதோகத் வர்த்தக மையமாக வலுவாக இருந்தது. மலைக்கு கீழே பனியாக்கள் (தொழில் செய்பவர்கள்) மூலம் கட்டப்பட்ட பல அவேலிகள் இன்றும் உள்ளன. இங்கு "ஜல்பாரி" என்ற பாலிவுட் படத்தின் படப்பிடிப்பு நடந்தது.  

## கட்டிடக்கலை
இந்த கோட்டை அரியானாவில் உள்ள ஒரு சில மலைக்கோட்டைகளில் இதுவும் ஒன்றாகும். கட்டிடக்கலை இந்து இராஜபுத்திர கட்டிடக் கலையைச் சேர்ந்தது.  

மலைகளில் உள்ள பாறைகளை வெட்டியதன் மூலம் படிக்கட்டுகள் உருவாக்கப்பட்டுள்ளன. எனவே கோட்டையை அணுகுவது கடினம். இது இரண்டு பகுதிகளைக் கொண்டுள்ளது: மலையின் உச்சியில் ஒரு மேல் பகுதி, ஒரு பாழடைந்த பிரதான அமைப்பு மற்றும் மலையின் உச்சிக்கு கீழே ஒரு சிறிய பகுதி. கோட்டையானது மலையைச் சுற்றி உயரமான மற்றும் அடர்த்தியான சுவரால் சூழப்பட்டுள்ளது. கோட்டையைச் சுற்றி பல கொத்தளங்கள் உள்ளன. கோட்டையின் பகுதிகளுக்கு கீழே, தண்ணீர் தொட்டி ஒன்று உள்ளது. மேல் வளாகத்தில் தண்ணீர் தொட்டியுடன் இணைக்கப்பட்டதாகத் தோன்றும் சில அறைகள் உள்ளன.  

## பாதுகாப்பு மற்றும் மேலும் மேம்பாடு
அரியானா அரசு மாதோகர் கோட்டையை ஒருங்கிணைத்து ஒரு ஒருங்கிணைந்த சுற்றுலா விடுதியை உருவாக்க திட்டமிட்டுள்ளது. சுற்றுலாப் பயணத்தின் ஒரு பகுதியாக சர்வதேச சுற்றுலாத் தலமாக மேம்படுத்தும் வகையில், மகேந்திரகர் கோட்டை மற்றும் மாதோகர் கோட்டை ஆகிய இரண்டும் பிஞ்சூர் தோட்டத்தின் வரிசையில் புதுப்பிக்கப்பட்டு வருகின்றன. மேலும் 100 கோடி ரூபாயில் திட்டத்தில் ரூ 30 கோடி 2018-19 நிதியாண்டில் மாதோகர் கோட்டைக்காக ஏற்கனவே வெளியிடப்பட்டது.  

## பிரபலமான கலாச்சாரத்தில்
இதன் அழகிய இடத்தின் காரணமாக, இந்தியப் பின்னணிப் பாடகர் உதித் நாராயணின் மகன் ஆதித்ய நாராயண் பாடிய பிரபலமான பாடலான "ஜிட் பிட் கிட் பிட்" ,*கவுன் கிட்னே பானி மே* மற்றும் *ஜல்பாரி: தி டெசர்ட் மெர்மெய்ட்* உள்ளிட்ட பல திரைப்படங்கள் இங்கு படமாக்கப்பட்டன.
# மெத்தேன்தெலூரால்



**மெத்தேன்தெலூரால்** (*Methanetellurol*) என்பது CH<sub>3</sub>TeH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மொத்தமாக பெரிய அளவில் சுத்திகரிக்கப்பட்ட எளிய கரிமதெலூரியம் சேர்மமாக இது அறியப்படுகிறது. தெலுரோல் என்ற வேதிப்பொருளாகவும் இது வகைப்படுத்தப்பட்டுள்ளது. ஒரு நிறமற்ற வாயுவான இது அறை வெப்பநிலைக்கு அருகில் தெலூரியம் மற்றும் மீத்தேன் ஆக சிதைகிறது.  

## தயாரிப்பு
Na/NH3 வேதிப்பொருள்களைப் பயன்படுத்தி இருமெத்தில் இருதெலூரைடைக் குறைத்து அதன்பின் தொடர்ந்து NaTeCH<sub>3</sub> சேர்மத்தை கந்தக அமிலத்துடன் சேர்த்து புரோட்டானேற்றம் செய்வதன் மூலம் மெத்தேன்தெலூரால் தயாரிக்கப்படுகிறது.  

## பண்புகள்
சில வெளியீடுகள் இந்த சேர்மத்தை இதன் உறுதியற்ற தன்மை காரணமாக பயன்பாடுகளில் பற்றாக்குறை உள்ளதாக விவரிக்கின்றன.  

அகச்சிவப்பு நிறமாலை அளவீடுகளின்படி மெத்தேன்தெலூரால் பருப்பொருளுடன் அகச்சிவப்பு கதிர்வீச்சின் தொடர்பளவு ν<sub>Te-H</sub> = 1995 செ.மீ<sup>−1</sup> ஆகும். இலகுவான இதர ஒப்புமை சேர்மங்களான மெத்தேன்செலீனால், மெத்தேனெத்தியால், மெத்தனால் ஆகியவற்றின் பருப்பொருளுடனான அகச்சிவப்பு கதிர்வீச்சின் தொடர்பளவுகள் முறையே ν<sub>E-H</sub> = 2342 (E = Se), 2606 (E = S), மற்றும் 3710 செ,மீ−1 (E = O) என்பனவாகும்.
# நங்கல் சிரோகி



**நங்கல் சிரோகி** (*Nangal Sirohi*) என்பது இந்தியாவின் அரியானா மாநிலத்தின் மகேந்திரகர் மாவட்டத்திலுள்ள ஒரு கிராமமாகும். வர்ணம் பூசப்பட்ட செகாவதி இராஜபுத்திர கட்டிடக்கலைக்கு புகழ்பெற்ற அவேலிகளுக்கு இது புகழ் பெற்றது. இது தெற்கு அரியானாவில் உள்ள மகேந்திரகரிலிருந்து நர்னால் (நர்னாலில் இருந்து 15.5 கி.மீ.) நோக்கி 9.5 கி.மீ. தொலைவில் உள்ளது.  

## வரலாறு
நங்கல்-சிரோகி கோஸ்யா கோத்ரத்தின் அஹிர்களால் நிறுவப்பட்டது. 500 ஆண்டுகளுக்கு முன்பு இவர்களின் மூதாதையர்கள் அண்டை நாடான தெரோலி அஹிர் கிராமத்திலிருந்து வந்தவர்கள். நங்கல் சிரோகி கிராமம் மொகிந்தர் கர் மற்றும் நர்னால் நகருக்கு இடையே தேசிய நெடுஞ்சாலை 148 பி இல் அமைந்துள்ளது.  

### அவேலிகள் மற்றும் கட்டிடக்கலை
முன்பு ஜெய்ப்பூர் மாநிலத்தின் கீழிருந்த இந்தப் பகுதி ஜாட் ஆட்சியாளர் பாட்டியாலா மகாராஜாவின் கீழ் வந்தது. அவேலி கோட்டையைக் கட்டியவர்களில் முதன்மையானவர் லாலா தேக் சந்த் என்பவராவார். இங்கு அமைந்துள்ளவரலாற்றுச் சிறப்புமிக்க அவேலிகள், எட்டு தலைமுறைகளுக்கு முன்பு சத்னாலியிலிருந்து இடம்பெயர்ந்த பணியாக்களால் கட்டப்பட்டது. பின்னர் விக்ரம் நாட்காட்டி 1959இல் (1902 கி.பி), லாலா தீன் தயாள் என்பவர் செகாவதி இராஜ்புத்திர கட்டிடக்கலையில் அலங்கரிக்கப்பட்ட கேரவன்செராயைக் கட்டினார்.  

## இதனையும் காண்க

- மாதோகர் கோட்டை, அரியானா
# விக்கிப்பீடியா:குறுங்கட்டுரைகள்/விரிவாக்கம்/2023, 2024, 2025

2023, 2024, 2025 ஆம் ஆண்டுகளில் செய்யப்பட்டு வரும் பணிகளை ஆவணப்படுத்தும் பக்கம்.  

முதன்மைத் திட்டம்: விக்கிப்பீடியா:குறுங்கட்டுரைகள்/விரிவாக்கம்  

## செயலாக்கம்
- :
- [[விக்கிப்பீடியா:தரவுத்தள அறிக்கைகள்/நீளமான குறுங்கட்டுரைகள்

### அறிதல்கள்
குறுங்கட்டுரைகள் எனும் வார்ப்புரு இடப்பட்ட கட்டுரைகள் உண்மையிலேயே சிறிய கட்டுரைகளாக எனப் பார்வையிட்டபோது, கீழ்காணும் அறிதல்கள் பெறப்பட்டன.  

1. முதலில் இடப்பட்டவை, நீக்கப்படாமலேயே இருந்திருக்கலாம்.
1. ஆரம்பிக்கப்பட்டவற்றை மற்றவர் விரிவுபடுத்த வேண்டும் எனும் ஆர்வத்திலும் வார்ப்புரு இடப்பட்டிருக்கலாம். நபர்கள் குறித்த கட்டுரைகள் பலவற்றில் இம்முறை கடைப்பிடிக்கப்பட்டுள்ளது.
1. இவை பெரும்பாலும் சான்று இணைக்கப்படாதவையாக இருக்கின்றன.
1. தமிழ் விக்கிப்பீடியா ஆரம்பிக்கப்பட்டு, வளர்ந்த தொடக்கக் காலத்தில் உருவாக்கப்பட்டவை ஆகும்.
1. குறிப்பிடத்தக்கமை இல்லாத கட்டுரைகளாக உள்ளன.

### வழிகாட்டல்
1. குறிப்பிடத்தக்கமை இல்லாத கட்டுரைகளை நீக்கலாம்.
1. சான்றில்லாத கட்டுரைகளில் சான்று சேர்க்கலாம். அல்லது வார்ப்புரு *சான்றில்லை* எனும் வார்ப்புருவினை இடலாம்.
1. குறைந்தது 4 முழுமையான தகவல்களுடன், விக்கிப்பீடியா கட்டுரைக்கான தகுதிகளைக் கொண்டிருப்பின், *குறுங்கட்டுரை* எனும் வார்ப்புருவை நீக்கிவிடலாம்.

### பலன்கள்
1. ஒரு சான்றுகூட இல்லாத கட்டுரைகள் குறுங்கட்டுரை எனும் வார்ப்புருவைக் கொண்டிருந்தால் - குறுங்கட்டுரை வார்ப்புரு நீக்கப்பட்டு, 'சான்றில்லை' வார்ப்புரு இடப்படுகிறது. குறுங்கட்டுரைகள் எனும் வகைக்குள் ஏராளமான 'சான்றில்லாத கட்டுரைகள்' அடங்கிக் கிடக்கின்றன!
1. போதுமான தகவல்களைக் கொண்டிருக்கும் கட்டுரைகளில் 'குறுங்கட்டுரைகள்' எனும் பகுப்பு நீக்கப்படுகிறது.

## புள்ளிவிவரம்
| எண் | align=2,819 |  |
| --- | --- | --- |
| 2 | 01-சனவரி-2026 | align=2,258 |

## தொடர்ச்சி
[[விக்கிப்பீடியா:குறுங்கட்டுரைகள்/விரிவாக்கம்/2026, 2027, 2028
# குழு 13 ஐதரைடு

**குழு 13 ஐதரைடுகள்** (*Group 13 hydrides*) என்பவை தனிம வரிசை அட்டவணையின் 13 ஆவது தொகுதியில் ஐதரசன் பிணைப்புகளைக் கொண்ட இரசாயனச் சேர்மங்களைக் குறிக்கும். இக்குழுவின் உறுப்புகள்: போரான், அலுமினியம், காலியம், இண்டியம், தாலியம் ஆகியவையாகும்.  
## மூவைதரைடுகள்
எளிமையான இந்த தொடரை XH<sub>3</sub> என்ற வேதியியல் வாய்ப்பாடு அடையாளப்படுத்துகிறது. X ஆனது போரான் குடும்பத்தில் உள்ள ஏதேனும் ஒரு தனிமத்தைக் குறிக்கிறது.  

பல்வேறு வகையான போரேன்கள் ஒரு பெரிய சகப் பிணைப்புத் தொகுதி வேதியியலைக் காட்டுகின்றன, ஆனால் கனமான குழு 13 ஐதரைடுகளில் இப்பண்பு இல்லை. இவற்றின் மூலக்கூற்று வாய்ப்பாடுகள் ஒருபுறமிருக்க இவை பலபடிகளை உருவாக்க முனைகின்றன. அலேன்(அலுமினியம் மூவைதரைடு) என்பது எண்முகமாக ஒருங்கிணைக்கப்பட்ட அலுமினிய அணுக்களைக் கொண்ட ஒரு வலுவான குறைக்கும் முகவராகும். காலேனை தயாரிப்பதற்கு கடினமாக உள்ளது. அறை வெப்பநிலையில் காலியம் மற்றும் ஐதரசனாக சிதைகிறது. இண்டிகேனும் தாலேனும் தயாரிக்கப்படவில்லை மற்றும் எந்த குறிப்பிடத்தக்க காலத்திற்கும் நிலைப்புத்தன்மை அற்றவையாகும்.  

எளிய MH3 குழு 13 ஐதரைடுகள் முக்கோண சமதள மூலக்கூறு வடிவவியலைக் கொண்டுள்ளன. sp<sup>2</sup> கலப்பின மையம் மற்றும் காலியான p-ஆர்பிட்டால் ஆகியன இதற்கான காரணமாகும். நிக்டோசன் குழு ஐதரைடுகளின் முக்கோணப் பிரமிடு வடிவவியலுடன் இது முரண்படுகிறது.  

அனைத்து குழு 13 ஐதரைடுகளும் BH<sub>4</sub><sup>−</sup> மற்றும் AlH<sub>4</sub><sup>−</sup> போன்ற ஐதரசன் எதிர்மின் அயனிகளைக் கொண்டுள்ளன.  
## அறு ஐதரைடுகள்
# பினகோல் போரேன்



**பினகோல் போரேன்** (*Pinacolborane*) (CH<sub>3</sub>)<sub>4</sub>C<sub>2</sub>O<sub>2</sub>BH என்ற மூலக்கூற்று வாய்ப்பாட்டால் விவரிக்கப்படும் ஒரு போரேன் சேர்மமாகும். பெரும்பாலும் பினகோல்போரேனை HBpin என்று சுருக்கமாக அழைக்கிறார்கள். ஐந்து-உறுப்பினர்கள் கொண்ட C<sub>2</sub>O<sub>2</sub>B வளையத்தில் இணைக்கப்பட்ட போரான் ஐதரைடு வேதி வினைக்குழுவை இச்சேர்மம் கொண்டுள்ளது. தொடர்புடைய போரான் ஆல்காக்சைடுகளைப் போலவே பினகோல் போரேனும் ஓர் ஒற்றை உறுப்பியாகும். நிறமற்ற திரவமாகவும் ஒரு வினைத்திற B-H வேதி வினைக்குழுவை கொண்டுள்ளதாகவும் பினகோல் போரேன் அடையாளப்படுத்தப்படுகிறது.  

## பயன்கள்
வினையூக்கிகளின் முன்னிலையில், பினகோல்போரேன் ஆல்கீன்களில் ஐதரசன்-போரான் பிணைப்பை சேர்க்கிறது. குறைந்த வேகத்தில், இப்பிணைப்பை அல்கைன்களில் சேர்க்கிறது.  
ஆல்டிகைடுகள், கீட்டோன்கள்,[6] மற்றும் கார்பாக்சிலிக் அமிலங்களின்  
வினையூக்கி இல்லாத ஐதரசன்-போரான் பினாகோல்போரேன் பாதிக்கிறது.  

கார்பன் ஐதரசன் பிணைப்பை செயல்படுத்த பினகோல் போரேன் பயன்படுகிறது.  

பினகோல்போரேனின் ஐதரசன் நீக்க வினையினால் டைபினகோலாட்டோ டைபோரேன் உருவாகிறது.(B<sub>2</sub>pin<sub>2</sub>):  
:2(CH<sub>3</sub>)<sub>4</sub>C<sub>2</sub>O<sub>2</sub>BH → (CH<sub>3</sub>)<sub>4</sub>C<sub>2</sub>O<sub>2</sub>B-BO<sub>2</sub>C<sub>2</sub>(CH<sub>3</sub>)<sub>4</sub> + H<sub>2</sub>
# சிட்லகட்டா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஜெ. வெங்கடப்பா | சுயேச்சை |  |
| 1962 | எஸ். ஆவல ரெட்டி | இந்திய தேசிய காங்கிரஸ் |  |
| 1967 | பி. வெங்கடராயப்பா |  |  |
| 1972 | ஜெ. வெங்கடப்பா |  |  |
| 1978 | எஸ். முனிசியாமப்பா | இந்திரா காங்கிரஸ் |  |
| 1983 | வி. முனியப்பா | இந்திய தேசிய காங்கிரஸ் |  |
| 1985 | எஸ். முனிசியாமப்பா | ஜனதா கட்சி |  |
| 1989 | வி. முனியப்பா | இந்திய தேசிய காங்கிரஸ் |  |
| 1994 |  |  |  |
| 1999 |  |  |  |
| 2004 | எஸ். முனிசியாமப்பா | மதச்சார்பற்ற ஜனதா தளம் |  |
| 2008 | வி. முனியப்பா | இந்திய தேசிய காங்கிரஸ் |  |
| 2013 | எம். ராஜண்ணா | மதச்சார்பற்ற ஜனதா தளம் |  |
| 2018 | வி. முனியப்பா | இந்திய தேசிய காங்கிரஸ் |  |
| 2023 | பி. என். ரவி குமார் | மதச்சார்பற்ற ஜனதா தளம் | } |
# திருச்சிராப்பள்ளி நாகநாதசுவாமி கோயில்



**திருச்சிராப்பள்ளி நாகநாதசுவாமி கோயில்** என்பது தமிழ்நாடு மாநிலத்தில் திருச்சிராப்பள்ளி மாவட்டத்தின் திருச்சி தெப்பகுளம் அருகில் அமையப் பெற்றுள்ள ஒரு சிவன் கோயில் ஆகும். நாககன்னிகள் வழிபட்ட தலமாக இக்கோயில் கருதப்படுகிறது.  

கடல் மட்டத்திலிருந்து சுமார் 122 மீட்டர் உயரத்தில், என்ற புவியியல் ஆள்கூறுகள் கொண்டு திருச்சிராப்பள்ளி நாகநாதசுவாமி கோயில் அமையப் பெற்றுள்ளது.  

இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# கார்லோசு டேனியல் அல்போர்னோசு கேப்ரேரா



**கார்லோசு டேனியல் அல்போர்னோசு கேப்ரேரா** (*Carlos Daniel Albornoz Cabrera*) கியூபா நாட்டைச் சேர்ந்த ஒரு சதுரங்க வீரராவார். 2000 ஆமாவது ஆண்டு திசம்பர் மாதம் 26 ஆம் தேதியன்று இவர் பிறந்தார். 2019 ஆம் ஆண்டில் கார்லோசுக்கு பேராதன் பட்டம் வழங்கப்பட்டது. 2023 ஆம் ஆண்டு ஆகத்து மாத நிலவரப்படி கியூபாவிலுள்ள சதுரங்க வீரர்களின் தரவரிசையில் இவர் மூன்றாவது இடத்தில் இருந்தார்.  

2018 ஆம் ஆண்டு நடைபெற்ற 30 ஆவது கார்லோசு டோரே நினைவு சதுரங்கப்போட்டியை 7/9 புள்ளிகள் எடுத்து வென்றார். இப்போட்டியில் லெலிசு இசுடான்லி மார்ட்டினசு துவானி, யூரி கோன்சாலசு விதல் மற்றும் எவ்கெனி இசுடெம்புலியாக்கு ஆகியோரை சமநிலை முறிவு போட்டியில் வென்றார். 2009 ஆம் ஆண்டிலும் இவர் 31 ஆவது கார்லோசு டோரே இரெபெட்டோ நினைவு சதுரங்கப் போட்டியை வென்றார்.  
மீண்டும் இப்போட்டியிலும் 7/9 புள்ளிகளைப் பெற்றார். இலூயிசு பெர்னாண்டோ இபர்ரா சாமி, எலியர் மிராண்டா மேசா மற்றும் பார்ட்லோமிச்சு மசீச்சா ஆகியோரை சமநிலை முறிவு போட்டியில் வீழ்த்தினார். 2022 ஆம் ஆண்டு சான் பெட்ரோ டி மகோரிசு நகரில் நடைபெற்ற மண்டல 2.3 சதுரங்கப் போட்டியில் 7.5/9 புள்ளிகள் எடுத்து போட்டியை வென்றார்.  

2019 ஆம் ஆண்டு நடைபெற்ற சதுரங்க உலகக் கோப்பை போட்டியில் கார்லோசு விளையாடினார். இப்போடியின் முதல் சுற்றில் பீட்டர் இசுவிட்லரிடம் தோற்றார். 2021 சதுரங்க உலகக் கோப்பையிலும் கார்லோசு விளையாடினார். முதல் சுற்றில் செக் நாட்டு வீரர் வோச்டேச் பிளாட்டிடம் தோற்றார். மேலும் 2023 ஆம் ஆண்டு உலகக் கோப்பை போட்டியிலும் இவர் முதல் சுற்றில் அலிசர் சுலேமெனோவை தோற்கடித்தார். ஆனால் இரண்டாவது சுற்றில் பாசெம் அமினிடம் தோற்றார்.
# மணப்பாறை நல்லாண்டவர் கோயில்



**மணப்பாறை நல்லாண்டவர் கோயில்** என்பது தமிழ்நாடு மாநிலத்தில் திருச்சிராப்பள்ளி மாவட்டத்தின் மணப்பாறை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.  

கடல் மட்டத்திலிருந்து சுமார் 200 மீட்டர் உயரத்தில், என்ற புவியியல் ஆள்கூறுகள் கொண்டு, மணப்பாறை நல்லாண்டவர் கோயில் அமைந்துள்ளது.  

கோகுலாஷ்டமி, ஸ்ரீராமநவமி, நல்லாண்டவர் பெருந்திருவிழா, சித்திரை வருடப் பிறப்பு, மஹாளய அமாவாசை, ஆடி முதல் நாள் பால்குட விழா, ஆடி வெள்ளி, திருக்கார்த்திகை, ஆவணி உறியடி, விஜயதசமி, தைப்பொங்கல், புரட்டாசி சனிக்கிழமைகள், பங்குனி உத்திரம் மற்றும் மகாசிவராத்திரி ஆகியவை இக்கோயிலில் சிறப்பாகக் கொண்டாடப்படுகின்றன. இக்கோயிலின் மூலவர் நல்லாண்டவர் ஆவார். சப்தகன்னியர், லாடசன்னியாசி சித்தர், கருடாழ்வார், அனுமதி விநாயகர், ஓங்கார விநாயகர், தெப்பக்குளம் முருகன், ஆஞ்சநேயர், முத்துக்கருப்பர், பாரிகாரர், மதுரை வீரன், ஏழு கருப்பண்ணசாமி, பேச்சியம்மன், பட்டத்து யானை, நல்லாண்டவர் யானை ஆகியோரும் இக்கோயிலில் அருள்பாலிக்கின்றனர்.
# சதுரங்க உலகக் கோப்பை 2023


**சதுரங்க உலகக் கோப்பை 2023** (*Chess World Cup 2023* அல்லது *FIDE World Cup 2023*), என்பது 206 சதுரங்க ஆட்ட வீரர்கள் கலந்து கொண்ட ஒற்றை-வெளியேற்ற சதுரங்கப் போட்டியாகும். இது அசர்பைஜான் தலைநகர் பக்கூவில் 2023 சூலை 30 முதல் ஆகத்து 24 வரை நடைபெற்றது. இது 10-ஆவது சதுரங்க உலகக் கோப்பைப் போட்டிகள் ஆகும். இப்போட்டிகளுடன் 2023 மகளிர் உலக சதுரங்க கோப்பை போட்டி பக்கூவில் நடைபெற்றது.  

நடப்பு உலகக் கோப்பை வாகையாளர் சான்-கிறிசித்தோபு தூடா, ஐந்தாவது சுற்றில் பபியானோ கருவானாவிடம் தோற்று போட்டியில் இருந்து விலகினார். 2023 ஆகத்து 24 அன்று நடைபெற்ற இறுதிப்போட்டியில் முன்னாள் உலக வாகையாளரும், நடப்பு முதல்-தர வீரருமான நார்வேயின் மாக்னசு கார்ல்சன், இந்தியாவின் ர. பிரக்ஞானந்தாவை வென்று தனது முதலாவது உலகக் கோப்பையைக் கைப்பற்றினார். மூன்றாம் இடத்தை அமெரிக்காவின் பபியானோ கருவானாவும், நான்காம் இடத்தை அசர்பைஜானின் நிசாத் அபாசொவும் பெற்றனர்.  

வழக்கமாக இப்போட்டியில் முதல் மூன்று இடங்களைப் பிடித்தவர்கள் அடுத்த வாகையாளருக்கான 2024 வேட்பாளர் போட்டிக்குத் தகுதி பெறுவார்கள், ஆனால் மாக்னசு கார்ல்சன் வேட்பாளர் போட்டியில் விளையாடத் தான் விரும்பவில்லை என அறிவித்து விட்டதால், ஏனைய அரையிறுதி வீரர்கள் தகுதி பெறுவார்கள்.  

## போட்டி வடிவம்
இந்தப் போட்டி எட்டுச் சுற்று முடிவாட்டப் போட்டியாகும். இதில் தரவரிசையில் முதல் 50 இற்குள் உள்ளவர்கள் நேரடியாக இரண்டாவது சுற்றிற்கு செல்வார்கள். இரண்டு அரையிறுதியில் தோற்றவர்கள் மூன்றாவது இடத்துக்கான போட்டியில் விளையாடுகிறார்கள். முதல், இரண்டாவது மற்றும் மூன்றாவது இடத்தைப் பிடிக்கும் வீரர்கள், அடுத்த உலக சதுரங்க வாகைக்கான சவாலைத் தீர்மானிக்கும் போட்டியான 2024 வேட்பாளர்கள் போட்டிக்குத் தகுதி பெறுகின்றனர்.  

ஒவ்வொரு சுற்றிலும் முதல் இரண்டு நாட்களில் மரபு நேர வரம்பு ஆட்டங்களும், தேவைப்பட்டால் மூன்றாவது நாளில் சமன்-முறி (tie-break) ஆட்டங்களும் இருக்கும். நேர வரம்புகள் பின்வருமாறு:  

- இரண்டு மரபு ஆட்டங்களுக்கான நேர வரம்பு: 90 நிமிடங்கள், மேலும் 40-ஆவது நகர்வில் 30 நிமிட அதிகரிப்பு, மேலும் ஒரு வீரருக்கு நகர்வு 1 இலிருந்து 30-வினாடி அதிகரிப்பு.
- மரபு ஆட்டங்களுக்குப் பிறகு போட்டி சமநிலையில் இருந்தால், வீரர்கள் இரண்டு விரைவு ஆட்டங்களை விளையாடுவார்கள், 25 நிமிடங்களும், ஒரு ஆட்டத்திற்கு 10-வினாடி அதிகரிப்பும்.
- போட்டி இப்போதும் சமநிலையில் இருந்தால், வீரர்கள் மேலும் இரண்டு விரைவு ஆட்டங்களை விளையாடுவார்கள், ஒரு வீரருக்கு 10 நிமிடங்களும், ஒரு நகர்வுக்கு 10-வினாடி அதிகரிப்பும்.
- போட்டி இப்போதும் சமநிலையில் இருந்தால், வீரர்கள் இரண்டு பிளிட்சு (புயல்வேக) ஆட்டங்களை விளையாடுவார்கள், ஐந்து நிமிடங்களும், ஒரு வீரருக்கு ஒரு நகர்வுக்கு மூன்று வினாடி அதிகரிப்பும்.
- ஆட்டம் இப்போதும் சமநிலையில் இருந்தால், போட்டியைத் தீர்மானிக்க மூன்று நிமிடங்கள் மற்றும் ஒரு நகர்வுக்கு இரண்டு வினாடி அதிகரிப்புடன் ஒற்றை பிளிட்சு விளையாட்டு விளையாடப்படும். ஒரு தீர்க்கமான முடிவு கிடைக்கும் வரை வீரர்கள் வண்ணங்களை மாற்றி மாற்றி விளையாடுவார்கள்.

## போட்டியாளர்கள்
இப்போட்டியில் உலகம் முழுவதிலிருந்து 206 சதுரங்க கிராண்ட்மாஸ்டர்கள் கலந்து கொள்கிறார்கள். உலகக்கோப்பை சதுரங்கப் போட்டித் தொடரில் இந்தியாவின் ர. பிரக்ஞானந்தா மற்றும் நார்வேயின் மாக்னசு கார்ல்சன் இறுதிப்போட்டிக்கு தகுதி பெற்றனர்.  

## சுற்றுகள் 1–4
போட்டியிடும் 206 பேரும் 16 பிரிவுகளாகப் பிரிக்கப்பட்டு 4 சுற்றுகள் விளையாடுவார்கள். ஒவ்வொரு பிரிவிலும் இருந்து 4-ஆம் சுற்றில் வெற்றி பெறுபவர் அடுத்த சுற்றில் விளையாடத் தகுதி பெறுவார்.  

## சுற்றுகள் 5–8

### மூன்றாம் இடம்

### இறுதி
# கொத்தங்குடி சுந்தரேசுவரர் கோயில்



**கொத்தங்குடி சுந்தரேசுவரர் கோயில்** என்பது தமிழ்நாடு மாநிலத்தில் தஞ்சாவூர் மாவட்டத்தின் நாச்சியார்கோவில் புறநகர்ப் பகுதிக்கு அருகிலுள்ள கொத்தங்குடி கிராமத்தில் அமையப் பெற்றுள்ள ஒரு சிவன் கோயில் ஆகும். இக்கோயில் ஒரு தேவார வைப்புத் தலமாகும். திருஞானசம்பந்தரால் புகழப்பட்ட கோயில் இது. 2017ஆம் ஆண்டு ஏப்ரல் மாதம் பத்தாம் நாள் இக்கோயிலின் கும்பாபிசேகம் நடைபெற்றது.  

கடல் மட்டத்திலிருந்து சுமார் 66 மீட்டர் உயரத்தில், என்ற புவியியல் ஆள்கூறுகள் கொண்டு, கொத்தங்குடி சுந்தரேசுவரர் கோயில் அமைந்துள்ளது.  

இக்கோயிலின் மூலவர் சுந்தரேசுவரர் மற்றும் தாயார் மீனாட்சி அம்மன் ஆவர். மகாவிஷ்ணு, மகாலட்சுமி, பிரம்மா, துர்க்கை, தட்சிணாமூர்த்தி, சண்டிகேசுவரர், கங்கா காவிரி விநாயகர், விநாயகர், ஐயப்பன், சூரியன், சந்திரன், அப்பர், சம்பந்தர், சுந்தரர், மாணிக்கவாசகர், காஞ்சி மகாபெரியவர், நவக்கிரகங்கள் ஆகியோரும் இக்கோயிலில் அருள்பாலிக்கின்றனர்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற கோயில்களில் இக்கோயிலும் ஒன்றாகும்.